Pitanja i odgovori za LAG Natječaj za provedbu tipa operacije 2.1.2. *Potpora razvoju malih poljoprivrednih gospodarstava* do 07. listopada 2020. g.

|  |  |  |
| --- | --- | --- |
| Redni broj | PITANJE | ODGOVOR |
| 1. | Poštovani,ovim putem želim postaviti nekoliko pitanja vezano uz natječaj 2.1.2.:1. Vezano uz kriterije odabira: molim vas pojašnjenje o ukupnom broju bodova, odnosno za moguće dobivanje bodova u kriterijima 3 i 4, jesu li pojedini bodovi u kriteriju 3 isključivi ili mogu ići kumulativno, i isto tako za kriterij 4? Ukoliko se mogu zbrajati moguće je ostvariti ukupno 75 bodova, a ako ne mogu onda je moguće ostvariti 65 bodova.2. Hipotetski, što ako netko ima EV 7.999,01 EUR? Zaokružuju li se decimale na veći/manji broj ili se decimale skroz zanemaruju?3. U Obrascu A stoji upisan fiksni iznos potpore 112.320,00 HRK, a u tekstu natječaja 112.912,50 HRK. Ovo je vjerojatno neka greška pri pisanju.4. U slučaju izgradnje objekta za spremanje poljoprivredne mehanizacije, u kojem se trenutku dostavlja projektno-tehnička dokumentacija i rješenje o uvjetima građenja? | Poštovani, 1.1. U kriteriju 3 bodovi su isključivi, a u kriteriju 4. mogu ići kumulativno.1.2. Ekonomska veličina poljoprivrednog gospodarstva treba biti od 2.000 EUR do 7.999 EUR, Ukoliko nositelj projekta ima ekonomsku veličinu gospodarstva 7.999,01 EUR ne može se prijaviti na natječaj. 1.3. Ispravan iznos je 112.912,50 kn.1.4. Projektno-tehnička dokumentacija dostavlja se prilikom podnošenja Zahtjeva za isplatu druge rate.  |
| 2.  | Poštovani 1. zanima me vezano za novo objavljeni natječaj za mjeru 6.3.1. a tiče se veličine opg-a, koja sada prema novom usklađenju iznosi cca 9500eura gdje su pored biljnje proizvodnje koja iznosi 5900eura dodane pčele kao sastavni dio opg-a pa me zanima da li se gleda samo biljna proizvodnja i sve ukupno. Hvala.2. da li se mogu prijaviti opg-i koji su već koristili istu mjeru 6.3.1. prije 2 godine i završili su ulaganje i dobili novce.Hvala. | Poštovani, 2.1. Pri izračunu ekonomske veličine gospodarstva gleda se ukupna proizvodnja OPG-a. Izmjene u ARKOD-u koje su se dogodile iza 01.07.2020.g. ne primjenjuju se na ovaj Natječaj. 2.2. Moguća je dodjela potpore **samo jednom** u cijelom vremenu trajanja Programa, bilo po osnovi ovog Natječaja ili nacionalnog natječaja za 6.3.1.  |
| 3.  | Poštovani,Molim Vas da li možemo dobiti malo detaljni info što sve ulazi u prihvatljivu aktivnost broj 6. uređenje i poboljšanje kvalitete poljoprivrednog zemljišta u svrhu poljoprivredne proizvodnjeUz vaš poslani info molim i odgovor da li u isto ulazi uređenje međa i zidova ? | Poštovani, 3.1. Sukladno točki 4.4. Natječaja, s ciljem jednakog tretmana, odabrani LAG ne može davati prethodno mišljenje vezano uz prihvatljivost nositelja projekta, projekta ili određenih aktivnosti. Popis prihvatljivih aktivnosti nalazi se u tekstu natječaja. |
| 4. | Poštovani, moli pojašnjenje:  1. Je li prihvatljivo ulaganje u gradnju prostora za držanje stoke? Naime, pod prihvatljivim troškovima natječaja, navedeno je sljedeće:  '' kupnja, građenje i/ili opremanje zatvorenih/zaštićenih prostora i objekata te ostalih gospodarskih objekata uključujući vanjsku i unutarnju infrastrukturu u sklopu poljoprivrednog gospodarstva u svrhu obavljanja poljoprivredne proizvodnje i/ili prerade5 proizvoda iz priloga 2. ovog Natječaja osim proizvoda ribarstva. 2. U sklopu kriterija odabira, korisnik ostvaruje 5 bodova za aktivnosti iz poslovnog plana koje imaju pozitivan utjecaj na okoliš. Hoće li korisnik ostvariti bodove za kupnju polovne mehanizacije (traktor) i polovne opreme (plug i atomizer) ili nešto od opreme mora biti novo?3. Ukupne prihvatljive aktivnosti prikazane u poslovnom planu vezano za operativno poslovanje mogu iznositi najviše 22.700,00 kuna. Je li prihvatljiv trošak geodetskog elaborata ukoliko bi korisnik kupovao poljoprivredno zemljište? Jesu li prihvatljivi troškovi prijepisa i uknjiždbe zemljišta prilikom prijepisa? | Poštovani, 4.1. Sukladno točki 4.4. Natječaja, s ciljem jednakog tretmana, odabrani LAG ne može davati prethodno mišljenje vezano uz prihvatljivost nositelja projekta, projekta ili određenih aktivnosti. Popis prihvatljivih aktivnosti nalazi se u tekstu natječaja.4.2. Da bi korisnik ostvario bodove po ovom kriteriju potrebna je kupnja i po potrebi ugradnja isključivo nove poljoprivredne mehanizacije, strojeva i opreme u svrhu poljoprivredne proizvodnje i/ili isključivo nove opreme u svrhu prerade proizvoda iz Dodatka I Ugovora o funkcioniranju EU. 4.3. Sukladno točki 4.4. Natječaja, s ciljem jednakog tretmana, odabrani LAG ne može davati prethodno mišljenje vezano uz prihvatljivost nositelja projekta, projekta ili određenih aktivnosti. Popis prihvatljivih aktivnosti nalazi se u tekstu natječaja. |
| 5. | Poštovanimmože li korisnik ostvariti bodove po kriteriju broj 9, Dosadašnje korištenje EAFRD-a, ukoliko je aplicirao za mjeru 6.2.1 na Nacionalnoj razini i ne namjerava odustati od iste? | Poštovani, 5.1. Ukoliko korisnik do datuma objave ovog Natječaja nije ostvario potporu niti dobio odluku o dodjeli sredstava za mjere iz EAFRD-a, tada ostvaruje pravo na bodove po kriteriju broj 9.  |
| 6. | Poštovani,Ima nekoliko pitanja vezano za prijavu na natječaj objavljen 24.rujna 2020.g., tip operacije 2.1.2. :1) Kako planiram kupiti traktor i poljoprivrednu mehanizaciju mora li se kupiti nova mehanizacija kako bi se ostvarili bodovi koji se odnose na aktivnosti iz poslovnog plana imaju pozitivan utjecaj na okoliš. Znači jeli se to odnosi da se kupi polovni traktor a mehanizacija da je nova ?2) Kako nisam obveznik poreza na dobit a u prošloj godini sam imao prihode veće od 85000 kuna trebam li dostaviti evidenciju o prodaji polj.proizvoda za 2019.g. ?3) Sudjelovao sam na prošlom lag natječaju 2.1.2. i državnom 6.3.1. oba nisam dobio, al sam dobio mjeru 6.2.1,jel to znači da ostvarujem dodatne bodove kako sam sudjelovao na natječaju 6.3.1. ili tu nemam pravo na dodatne bodove ?Hvala na odgovoru | Poštovani, 6.1. Moguće je ostvariti bodove ukoliko je mehanizacija nova. 6.2. Potrebno je dostaviti evidenciju o prodaji poljoprivrednih proizvoda. 6.3. Nemate pravo na dodatne bodove, jer ste već ostvarili poticaje iz EAFRD-a. |
| 7. | Postovana,Imam pitanja vezana za objavljeni natjecaj pa bi vas molio odgovore kako bismo sto kvalitetnije priredili dokumentaciju.Bavimo se pcelarstvom i htjeli bi nabaviti opremu za vrcanje meda, ciscenje i susenje peludi, rad s voskom i sl.Osim toga opremili bismo prostoriju u kojoj obavljamo djelatnost vezanu uz pcelinje proizvode pa nas zanima:1) Jeli prihvatljiv trosak inox stol i viseci elementi od iverice? Ponude za ove dvije stvari se nalaze u prilogu pa ih mozete vidjeti.2) zanima me osigurava li nabavka perilice posuđa (inox) s A+++ energetskom klasom bodove iz kategorije o pozitivnom utjecaju na okolis (5 bodova)?I jeli ovakav uređaj prihvatljiv trosak za opremanje objekta za vrcanje meda? Link na konkretan uredaj: https://www.elipso.hr/bijela-tehnika/perilice-posuda/BEKO-DFN38530X/Hvala na odgovorima! | Poštovani, 7.1 Sukladno točki 4.4. Natječaja, s ciljem jednakog tretmana, odabrani LAG ne može davati prethodno mišljenje vezano uz prihvatljivost nositelja projekta, projekta ili određenih aktivnosti. Popis prihvatljivih aktivnosti nalazi se u tekstu natječaja.7.2. Sukladno točki 4.4. Natječaja, s ciljem jednakog tretmana, odabrani LAG ne može davati prethodno mišljenje vezano uz prihvatljivost nositelja projekta, projekta ili određenih aktivnosti. Popis prihvatljivih aktivnosti nalazi se u tekstu natječaja. |
| 8. | Poštovani, Da li je prihvatljiva aktivnost nabavke prijenosnog računala za operativno poslovanje poljoprivrednog gospodarstva? | Poštovani, 8.1. Sukladno točki 4.4. Natječaja, s ciljem jednakog tretmana, odabrani LAG ne može davati prethodno mišljenje vezano uz prihvatljivost nositelja projekta, projekta ili određenih aktivnosti. Popis prihvatljivih aktivnosti nalazi se u tekstu natječaja.  |
| 9. | Poštovani, molimo pojašnjenje sljedeće situacije.S obzirom da SOPG ne smije prodavati prerađene proizvode (a bavi se maslinarstvom te ovim projektom planira ulaganje u nove nasade badema i smokvi koji će prve prihode dati tek kroz nekoliko godina), zanima nas uvjet pozitivnog financijskog tijeka kroz cijeli period. Naime, prvih nekoliko godina, SOPG ima isključivo troškove, jer ne prodaje maslinovo ulje, a bademi i smokve još ne daju plodove, što znači da je financijski tijek negativan. Znači li to da se takav SOPG uopće ne može prijaviti na natječaj, s obzirom da ne može, sukladno zakonskim ograničenjima, ostvariti pozitivan financijski tijek tijekom čitavog razdoblja?Unaprijed zahvaljujem, | Poštovani, 9.1. Kumulativ financijskog tijeka mora biti pozitivan od prve do posljednje godine vijeka projekta. |
| 10. | Poštovani, zanima me potrebna dokumentacija za navedene stavke kako bi bile prihvatljive za prijavu na natječaj 2.1.2. „Potpora razvoju malih poljoprivrednih gospodarstava“:1. koje dozvole su potrebne za izgradnju bunara2. koje dozvole su potrebne za izgradnju jednostavnih nastambi za životinje (npr.kokošinjci, staje i sl.).Unaprijed zahvaljujem na odgovoru. | Poštovani, 10.1. LAG kao tijelo koje raspisuje natječaj nije nadležan za definiranje projektne dokumentacije potrebne za izvođenje zahvata u prostoru. Potrebno je ispuniti zahtjeve koji se i inače traže sukladno nadležnim nacionalnim propisima. |